Oficiālais Vēstnesis L 269 , 11/11/1995 Lpp. 0005 - 0006



Komisijas Regula (EK) Nr. 2626/95 (1995. gada 10. novembris), ar ko groza Regulu (EEK) Nr. 1014/90, ar kuru paredz sīki izstrādātus ieviešanas noteikumus attiecībā uz stipro alkoholisko dzērienu definīciju, nosaukumu un noformējumu EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1989. gada 29. maija Regulu (EEK) Nr. 1576/89, ar kuru nosaka vispārīgus noteikumus par stipro alkoholisko dzērienu definīciju, nosaukumu un noformējumu [1] un kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 1. panta 4. punkta i) apakšpunkta 1) punkta b) apakšpunktu un 15. pantu, tā kā ar 6. pantu Komisijas 1990. gada 24. aprīļa Regulā (EEK) Nr. 1014/90 [2], ar kuru paredz sīki izstrādātus ieviešanas noteikumus par stipro alkoholisko dzērienu definīciju, nosaukumu un noformējumu un kurā jaunākie grozījumi izdarīti ar Regulu (EK) Nr. 1712/95 [3], palielināja maksimālo metilspirta daudzumu noteiktu augļu spirtos līdz 1500 g hektolitrā 100 % alkohola atbilstoši Komisijas sniegtajam šā noteikuma piemērošanas novērtējumam, kā pamatā ir padziļināta izpēte par iespēju samazināt maksimālo metilspirta daudzumu; tā kā Komisijas veiktā izpēte rāda, ka ir iespējams samazināt maksimālo metilspirta daudzumu līdz līmenim, kas ir līdzīgs tam līmenim, kurš noteikts augļu spirtiem Regulā (EEK) Nr. 1576/89, kaut gan šāda samazināšana varētu būt grūta, jo īpaši mazajām spirta ražotnēm, kam nav pietiekamu tehnisku un finanšu resursu, lai ātri ievērotu noteiktu zemāku maksimālo līmeni; tā kā veselības apsvērumu dēļ būtu vēlams samazināt metilspirta daudzumu augļu spirtos līdz zemākajam līmenim, kāds iespējams; tā kā tāpēc ierosina pakāpeniski un pa posmiem ieviest jaunu maksimālo pieļaujamo metilspirta daudzumu augļu spirtos, kas uzskaitīti Regulas (EEK) Nr. 1014/90 6. pantā; tā kā vajadzīgi pārejas pasākumi, lai atļautu pārdot produktus, kas pildīti pudelēs, līdz stājās spēkā jaunais noteikums par maksimālo metilspirta daudzumu; tā kā šajā regulā paredzētie pasākumi ir saskaņā ar Stipro alkoholisko dzērienu komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 1014/90 6. pantu groza šādi. 1. Ar šādu punktu aizstāj 2. punktu: "2. Augļu spirtos, ko iegūst no 1. punktā uzskaitītajiem augļiem, maksimālais metilspirta daudzums ir: - 1350 grami hektolitrā 100 % alkohola no 1998. gada 1. janvāra un - 1200 grami hektolitrā 100 % alkohola no 2000. gada 1. janvāra, izņemot spirtu, kas iegūts no Williams šķirnes bumbieriem (Pyrus communis Williams)." 2. Pievieno šādu 3. punktu: "3. Kopienas un importa produktus, kas minēti 1. punktā un kas apstākļu dēļ pildīti pudelēs pirms 1998. gada 1. janvāra vai 2000. gada 1. janvāra, un kas atbilst tiem noteikumiem par metilspirta daudzumu, kuri ir spēkā pirms šiem datumiem, drīkst turēt pārdošanai, laist apritē un eksportēt." 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 10. novembrī Komisijas vārdā — Komisijas loceklis Franz Fischler [1] OV L 160, 12.6.1989., 1. lpp. [2] OV L 105, 25.4.1990., 9. lpp. [3] OV L 163, 14.7.1995., 4. lpp. --------------------------------------------------